Առաջարկների հարցման մասնակցի հրահանգ

**1 տարի ժամկետով «ԱրմենՏել» ՓԲԸ կարիքների համար L2/L3 Fast Ethernet կոմուտատորների և GE (SFP) օպտիկական հաղորդիչ-ընդունիչների մատակարարի ընտրության**

**ARM-R 009/16**

**ք. Երևան, 2016**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 1 տարի ժամկետով «ԱրմենՏել» ՓԲԸ կարիքների համար L2/L3 Fast Ethernet կոմուտատորների և GE (SFP) օպտիկական հաղորդիչ-ընդունիչների (այսուհետ՝ Ապրանքներ) մատակարարի ընտրության ARM-R 009/16 առաջարկների հարցմանը (այսուհետ՝ Առաջարկների հարցում):

Առաջարկների հարցման շրջանակներում դիտարկվող ապրանքների նախատեսվող ծավալը ներկայացված է Հավելված 2-ում` Կոմերցիոն առաջարկի ձևանմուշ:

Հավելված 2-ում ներկայացված գնման ծավալը հանդիսանում է կանխատեսվող, օգտագործվում է միմիայն Մասնակիցների առաջարկների համադրման նպատակով և չի նշանակում Պատվիրատուի պարտավորություն ձեռք բերելու ապրանքի նշված քանակությունը: Նաև նշված ծավալը չի նշանակում, որ Պատվիրատուն պարտավոր է տեղադրելու պատվերներ որևէ նվազագույն քանակով:

Առաջարկվող ապրանքները պետք է խստորեն համապատասխանեն Տեխնիկական պահանջներին (այսուհետ ՏՊ, Հավելված 1):

ԱՀ անցկացման արդյունքում Պատվիրատուն կընտրի մեկ հաղթող և մեկ պահուստային մատակարար մասնագրի ողջ խմբաքանակի համար:

Առաջարկների հարցման հաղթողի հետ կկնքվի շրջանակային պայմանագիր մեկ տարի ժամկետով (Հավելված 3 – պայմանագրի ձևանմուշ): Կանխատեսվում է պայմանագրի գործողության ընթացքում 2 պատվերի տեղադրում:

## 2. Առաջարկների հարցման անցկացման կարգը

Առաջարկների հարցման անցկացման հետ կապված հարցերով Պատվիրատուի կոնտակտային անձը.

* **Ազգանուն Անուն՝** Մայիլյան Մարգարիտ
* **Պաշտոնը՝** Գնումների և պայմանագրերի մոնիտորինգի մենեջեր
* **Հասցե՝** ք. Երևան, Ազատության 24/1,
* **Էլեկտրոնային հասցե՝** MMailyan[@beeline.am](mailto:kkupryashov@beeline.am)

Առաջարկների հարցումն անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Առաջարկների հարցման մասնակցի հրահանգը (այսուհետ՝ ԱՀՄՀ) Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ԱՀՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է ԱՀՄՀ-ի Հավելված 2-ում և փոփոխման ենթակա չէ),
2. Գաղտնի տեղեկատվության չհրապարակման մասին համաձայնագիր (ձևը բերված է ԱՀՄՀ թիվ 4 հավելվածում և փոփոխման ենթակա չէ),
3. Որակավորման պահանջներին համապատասխանության մասին հայտարարագիր (ձևը ներկայացված է ԱՀՄՀ-ի Հավելված 5-ում և փոփոխման ենթակա չէ),
4. Շահագրգռվածության բացակայության մասին նամակ (ձևը բերված է ԱՀՄՀ-ի թիվ 6 Հավելվածում և փոփոխման ենթակա չէ):
5. Առաջարկների հարցման բաժանորդի քարտ (ձևը ներկայացված է ԱՀՄՀ-ի Հավելված 7-ում և փոփոխման ենթակա չէ),
6. Բիզնես գործընկերոջ (ԲԳ) համալիր պատշաճ ստուգման հարցաթերթիկ (ՀՊՍՀ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի առաջարկը պետք է ներառի Հավելված 2-ում ներկայացված պահանջվող ապրանքների ողջ ցանկը:
* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով, DDP (Incoterms 2010) Պատվիրատուի պահեստ մատակարարման պայմաններով: Բոլոր գումարները նշվում են առանց ԱԱՀ:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկները ԱՄՆ դոլարով կամ այլ փոխանակվող արտարժույթով, DAP (Incoterms 2010) մատակարարման պայմաններով: Բոլոր գումարները նշվում են առանց ԱԱՀ
* Տարբեր արժույթներով ներկայացված առաջարկները կբերվեն արժույթի մեկ հիմքի և առաջնային վերլուծությունը կկատարվի ՀՀ Կենտրոնական Բանկի սահմանած փոխարժեքով` կոմերցիոն առաջարկի ընդունման օրվա դրությամբ:
* Ստորագրված շրջանակային պայմանագրի շրջանակներում պատվերների տեղադրման դեպքում ոչ ռեզիդենտ Մասնակիցների նկատմամբ կկիրառվի պատվերի գումարը շտկող գործակից: Հաշվարկը նկարագրված է ստորև:

|  |  |  |
| --- | --- | --- |
| **Նշանակություններ** | **Իրադարձություններ** | **Հաշվարկի բանաձև** |
| Գ ՝ Պատվերի գումարը Ճշգրտող գործակից  ԿՓ՝ Կշռված փոխարժեք (փոխարժեքը պայմանագրի կնքման օրվա դրությամբ դրությամբ ՀՀ ԿԲ համաձայն)  ՊՓ՝ Պաշտոնական փոխարժեքը պատվերը մատակարարին համաձայնեցման ուղարկելու օրվա դրությամբ (ՀՀ ԿԲ համաձայն) /այսինքն Պատվիրատուի նպատակը համապատասխան պատվեր տեղադրելու վերաբեյալ/ | 1. 1. ՊՓ աճել է ոչ ավել, քան 10%-ով ԿՓ նկատմամբ: «ԱրմենՏել» ՓԲԸ իր վրա կվերցնի փոխարժեքի տարբերությունը և կվճարի գնացուցակում համաձայնեցված գումարը Մասնակցի առաջարկի արժույթով: | **Ճշտգրտող գործակից չի կիրառվում** |
| 1. ՊՓ աճել է ավելի քան 10%-ով ԿՓ նկատմամբ (այսինքն՝ ՊՓ>ԿՓ\*1.1): 10%-ից ավել փոխարժեքի փոփոխության դեպքում պատվերի գումարի նկատմամբ կկիրառվի գործակից (Գ) պատվերի գումարը ճշտգրտելու համար (կիրառվում է միայն 10% գերազանցող մասը): | **Գ=2.1-ՊՓ/ԿՓ** |

* Ոչ ռեզիդենտ մասնակիցները ներկայացնում են իրենց առաջարկները DAP մատակարարման պայմաններով (Incoterms 2010), ռեզիդենտ մասնակիցները՝ DDP մատակարարման պայմաններով (Incoterms 2010):
* Ռեզիդենտ մասնակիցների և ոչ ռեզիդենտ մասնակիցների առաջարկները կհամեմատվեն հաշվի առնելով լրացուցիչ լոգիստիկայի ծախսերը, որոնք կառաջանան Մատակարարի մոտ DAP պայմաններով մատակարարման դեպքում:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել Առաջարկների հարցման անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում (1 տարի), նույնիսկ տարադրամի էական տատանումների դեպքում:
* Կոմերցիոն առաջարկում Մասնակցի կողմից ներկայացված գները պետք է ներառեն ապրանքի հավաստագրման բոլոր ծախսերը (եթե ապրանքը ենթակա է հավաստագրման):
* Կոմերցիոն առաջարկը պետք է ներառել մասնագրում նշված բոլոր տողերը:
* Տարբեր վճարման պայմաններով Առաջարկների համեմատությունը կիրականացվի հաշվի առնելով Պատվիրատուի ազատ շրջանառու միջոցների եկամտաբերությունը:
* Պատվիրատուն Մասնակցին առաջարկում է վճարման հետևյալ տարբերակները.
  + Ապրանքի խմբաքանակի ընդունման-հանձնման ակտն ստորագրելու պահից 10 օրացուցային օրվա հետվճար,
  + Ապրանքի խմբաքանակի ընդունման-հանձնման ակտն ստորագրելու պահից 45 օրացուցային օրվա հետվճար,
  + Ապրանքի խմբաքանակի ընդունման-հանձնման ակտն ստորագրելու պահից 60 օրացուցային օրվա հետվճար,
  + Ապրանքի խմբաքանակի ընդունման-հանձնման ակտն ստորագրելու պահից X օրացուցային օրվա հետվճար: Մասնակիցն ինքն է ընտրում վճարման օրերի քանակը, սակայն այն չի կարող 10 օրացուցային օրից պակաս լինել:
* Վճարման տարբեր պայմաններով կոմերցիոն առաջարկների համեմատումը կիրականացվի հաշվի առնելով Պատվիրատուի ազատ շրջանառու միջոցների եկամտաբերությունը:
* Առաջարկների հարցումն ավարտելուց հետո Հաղթող կազմակերպությունն ու Պատվիրատուն կարող են գալ համաձայնության կրճատելու վճարման ժամկետները` ապրանքների գնի իջեցման փոխարեն, սակայն դա չի նշանակում, որ Պատվիրատուն պարտավոր է ընդունելու վճարման ժամկետները կրճատելու մասին Հաղթողի առաջարկը:
* Մատակարարման ցանկալի ժամկետները նշված են Հավելված 5-ում` Կոմերցիոն առաջարկի ձևանմուշ:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 1 տարուց ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկը էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Բաժանորդի քարտ`ֆայլ word ձևաչափով (ֆայլի անունը քարտ.doc),
4. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը NDA.pdf),
5. Շահագրգռվածության բացակայության մասին նամակ (ֆայլի անունը Չշահագրգռվածություն.pdf),
6. Բիզնես գործընկերոջ (ԲԳ) համալիր պատշաճ ստուգման հարցաթերթիկ (ՀՊՍՀ) (ֆայլի անունը Համալիր ստուգման հարցաթերթիկ.doc և Համալիր ստուգման հարցաթերթիկ.pdf):

* Փաստաթղթերի սկան արված պատճեններին ներկայացվող պահանջներ.
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերնելիությունը,
  + փաստաթղթի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf,
2. Կոմերցիոն առաջարկ.xls,
3. Համապատասխանության մասին հայտարարագիր.pdf,
4. Քարտ.doc,
5. NDA.pdf,
6. Չշահագրգռվածություն.pdf,
7. Համալիր ստուգման հարցաթերթիկ. pdf,
8. Համալիր ստուգման հարցաթերթիկ. doc:

RAR ձևաչափի մեկ արխիվում (ֆայլի անունը «*Մասնակցի անունը 009\_16 կոմուտատորներ և հաղորդիչ-ընդունիչներ*»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է էլեկտրոնային առաջարկն Հավելված 8-ում ներկայացված կարգի համաձայն (Էլեկտրոնային առաջարկների ներկայացման կարգ) **21.03.2016թ.** ժամը **15:00 (տեղական ժամանակով)** ոչ ուշ ժամկետում:
* Առաջարկների բացումը կկայանա Ազատւթյան 24/1, 1-ին հարկ հասցեում ժամը 15:30 **(տեղական ժամանակով) 21.03.2016.** Մասնակիցները, որոնք կցանկանան մասնակցել բացմանը պետք է մինչև **12:00** **21.03.2016** ներկայացնեն տեղեկատվություն մասնակցի ներկայացուցչի ԱԱՀ վերաբերյալ (տեղեկատվությունը անհրաժեշտ է ուղարկել մինչև նշված ժամկետը MMailyan[@beeline.am](mailto:kkupryashov@beeline.am) էլ. Փոստի հասցեին, ինչպես նաև բացման օրը մասնակցի ներկայացուցիչը պետք է իր հետ ունենա անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **17.03.2016թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **18.03.2016թ. ժամը 18:00 (տեղական ժամանակով):**
* **21.03.2016թ. ժամը** **12:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2 բաժնում նշված կոնտակտային անձից պարզաբանում խնդրել:
* Առաջարկ տրամադրելիս, առաջարկների հարցման մասնակիցները իրենց համաձայնությունն են տալիս կազմակերպության ֆինանսական կայունության և նրանց կողմից մատակարարի ընտրության ընթացակարգում նշված չափանիշներին համապատասխան պարտավորությունների չկատարման ռիսկերի գնահատման համար:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Ստացված առաջարկները երկրորդ փուլում կգնահատվեն ըստ հետևյալ որակավորման պահանջներին (այսուհետ՝ ՈՊ) համապատասխանության.

1. Առաջարկը պետք է համապատասխանի ԱՀՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել ԱՀՄՀ թիվ 3 Հավելվածի ձևով առանց որևէ փոփոխության:
3. Մասնակցի կողմից առաջարկվող Ապրանքները պետք է լիովին համապատասխանեն Տեխնիկական պահանջներին (Որակավորման պահանջների համապատասխանության հայտարարագրի հավելված):
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
5. Մասնակիցը չունի ժամկետանց պարտքեր երրորդ անձանց նկատմամբ համաձայն վարկային բյուրոյի գրանցամատյանի տեղեկատվության:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Առաջարկների հարցումի հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցն արտացոլում է որակավորման պահանջներին իր առաջարկի համապատասխանության աստիճանը Որակավորման պահանջներին համապատասխանության մասին հայտարարագրում (Հավելված 5՝ ձևանմուշ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Առաջարկների հարցման հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Առաջարկների հարցմանը:
* Առաջարկների հարցման պահին Որակազրկված մասնակիցը չի թույլատրվի Առաջարկների հարցման հետագա փուլերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Աճուրդում որպես դրույքաչափ կհանդիսանա “Առաջարկի ողջ խմբաքանակի նվազագույն արժեքը”:
* ԱՄՆ դոլարով (կամ այլ արտարժույթով) ներկայացված առաջարկները կհամեմատվեն ՀՀ դրամով ներկայացված առաջարկների հետ` հաշվի առնելով ՀՀ ԿԲ սահմանված փոխարժեքը մասնակիցների կարճ ցուցակի հաստատման օրվա դրությամբ:
* Պատվիրատուն իրեն իրավունք է վերապահում աճուրդ մուտք գործելու համար սահմանելու շեմային արժեքը:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Մասնակիցը պետք է հաստատի աճուրդի իր վերջնական դրույքաչափը՝ ուղարկելով Պատվիրատուին վերաջնական կոմերցիոն առաջարկի սկան արված պատճենը:
* Մասնագրի ողջ խմբաքանակի համար Պատվիրատուն դասակարգում է 3-րդ փուլի արդյունքներով ստացված բարելավված առաջարկներն ըստ «առաջարկի նվազագույն գին» չափանիշի:
* Մասնագրի ողջ խմբաքանակի համար հաղթող կճանաչվի Մասնակիցը որի վերջնական առաջարկին Պատվիրատուն շնորհի Դաս 1:
* Մասնագրի ողջ խմբաքանակի համար պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2 ողջ առաջարկի մասով, իր առաջարկից տվյալ Մասնակցի հրաժարվելու դեպքում որպես պահուստային մատակարար կներգրավվի Դաս 3-ով Մասնակիցը և այդպես շարունակ ըստ ներգրավման առաջնայնության:
* Մասնակիցը կարող է հաղթող կամ պահուստային ճանաչվել մասնագրի ողջ խմբաքանակի համար:
* Առաջարկների հարցման հաղթողի հետ կարող է կնքվել պայմանագիր ԱՀՄՀ թիվ 3 հավելվածում բերված ձևով:
* Պահուստային մատակարարը կարող է ներգրավվել Առաջարկների հարցման առարկային առնչվող Ապրանքների մատակարարմանը հաղթողի որակազրկման դեպքում կամ պայմանագիր կնքելուց կամ պայմանագրային պարտականությունները կատարելուց հաղթողի հրաժարվելու դեպքում:
* Հաղթողն էլեկտրոնային փոստի միջոցով կծանուցվի ընդունված որոշման մասին Առաջարկների հարցման այդ փուլի ավարտին:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Կարճ ցուցակում հայտնված, բայց Առաջարկների հարցման ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով ԱՀ այդ փուլի ավարտին:
* «ԱրմենՏել» ՓԲԸ բաժանորդ հանդիսացող մասնակիցները, ինչպես նաև այն մասնակիցները, ովքեր կհամաձայնեն դառնալ Պատվիրատուի բաժանորդներ, այլ հավասար պայմաններում, կստանան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Առաջարկների հարցման այլ ձևական պահանջները:
* Պատվիրատուն կարող է Առաջարկների հարցումը ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Միայն մեկ առաջարկ է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից,*
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը. *Մատակարարը չի կատարում պայմանագրի կամ ձեռքբերման պատվերի պայմանները՝ մատակարարման ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Առաջարկների հարցումային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* Առաջարկների հարցման հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:
* Առաջարկ ներկայացնելով` Մասնակիցը համաձայնում է Մատակարարների վարքագծի ընթացակարգին, որը հրապարակված է հետևյալ հղումներով <http://about.beeline.am/ru/tenders/procedure.wbp>,<http://about.beeline.am/am/tenders/procedure.wbp>, <http://about.beeline.am/en/tenders/procedure.wbp>.

**6. Հավելվածներ**

1. Հավելված 1` Տեխնիկական պահանջներ



1. Հավելված 2` Կոմերցիոն առաջարկի ձևանմուշ



1. Հավելված 3` Պայմանագրի ձևանմուշ



1. Հավելված 4` Գաղտնի տեղեկատվության չհրապարակման մասին համաձայնագրի ձևանմուշ (NDA)



1. Հավելված 5` Որակավորման պահանջներին համապատասխանության մասին հայտարարագրի ձևանմուշ



1. Հավելված 6` Շահագրգռվածության բացակայության մասին նամակ



1. Հավելված 7` ԱՀ բաժանորդի քարտ



1. Հավելված 8` Էլեկտրոնային առաջարկների ներկայացման կարգ



1. Հավելված 9` Բիզնես գործընկերոջ (ԲԳ) համալիր պատշաճ ստուգման հարցաթերթիկ (ՀՊՍՀ)

